истории за Уотсън
Шерлок Холмс и доктор Уотсън летели с балон. Последвала изведнъж авария и балонът се приземил насред блато. Седели двамата пътници вътре, а по пътя до блатото минал някакъв човек. Холмс му подвикнал:
 - Хей, добри човече! Знаеш ли къде се намираме?
 Мислил човекът, мислил, пък накрая изтърсил:
 - Вие се намирате в кошницата на балона насред блатото.
 Заминал човекът и ги оставил шашардисани. Холмс се обърнал към Уотсън и му казал: 
 - Ето този, скъпи Уотсън, беше програмист.
 - Как познахте, Холмс?
 - Елементарно, скъпи Уотсън. Първо: този човек мисли дълго време над прост въпрос. Второ: дава съвсем точен отговор. Трето: от този негов отговор ние нямаме никаква полза.